Имам Шемал 1едало д1алаьцначул т1аьхьа а шен кхетош-кхиоран бол саца цабора Г1еза-Хьаьжас. 1860-1861 шерашкахь г1аьттиначу боламан декъашхо вара Зандакъара шайх. И г1аттам хьашначул т1аьхьа, Г1еза-Хьаьжа шен доьзалцаний ваха-1ен Теркалдехьарчу округе хьажаво паччахьан 1едало. Кхин лома вухаван шена бакъо цалой хиъча, имам Шемал макка вог1у хан хууш волу эвлаяъ бусалбанийн сийлахьчу кхерче Макка-Медана ваха аравелира. Цигахь 1867 – чу шарахь Далла дуьхьал вахар нисделла цуьнан. Ша хьаьждиначул т1аьхьа Г1еза-Хьаьжин коша т1ех1отта вахара имам Шемал.